Burzum

Burzum on 1991. aastal Norras Bergenis Varg Vikernesi (sünninimi Kristian Vikernes) loodud black metal ühemehebänd, millel on olnud suur mõju black metali kujunemisele – Burzumi muusikat ning Vikernesi (esinejanimega Count Grishnackh) iseäralikku maailmanägemust peetakse black metali üheks alustalaks. Bändi nimi on võetud J.R.R. Tolkieni raamatust "Sõrmuste Isand", kus Mordori mustas keeles tähendab burzum pimedust. Aastal 1994 mõisteti Vikernes süüdi Mayhemi kitarristi Øystein Aarsethi (esinejanimega Euronymous) mõrvas. Kevadel 2009 lasti ta pärast peaaegu 16 aastat kestnud vangistust tingimisi vabaks. Pärast seda, kui noor Vikernes oli aasta-paar kitarrimängu õppinud tekkis tal mõte luua bänd. 1988. või 1989. aastal tegigi ta koos kahe kaaslasega ansambli, mis sai nimeks Kalashnikov. Selline nimi just seepärast, et kõikidele poistele meeldis mängida mitmesuguseid tulistamismänge. Samuti oli Vikernes juba sellel ajal sügavalt huvitatud relvadest ning AK-74 oli tema lemmikrelv. Üks nende lugudest oli "Uruk-Hai", mis poistele endile nii palju meeldis, et nad otsustasid terve bändi ümber nimetada Uruk-Hai'ks. Pinged teiste bändiliikmete vahel Uruk-Hai's viisid selleni, et Vikernes lahkus bändist. 1989. aastal kohtus ta tegelastega, kes kutsusid ta kitarri mängima Old Funeral nimelisse bändi. Algne stiil, techno/thrash metali segu, kujunes 1991. aastaks Vikernesi jaoks igavaks death metaliks. Ta tahtis üha rohkem ja rohkem luua ning esitada enesele meeldivat muusikat, mistõttu lahkus Old Funeralist ning tegi oma Burzumi. Burzum sündis tahtest luua originaalset, uut ning Vikernesi jaoks sügavalt isiklikku muusikat; teha midagi sellist, mida mitte keegi enne pole teinud. Burzum ei oldud mõeldud live-bändiks (kuigi Vikernes üritas seda korra). Seega pidi muusika ise läbi albumite edasi andma kõik, mida muusik öelda tahtis. Burzumi muusika ja sõnad on tugevasti inspireeritud J.R.R. Tolkieni maailmast, AD&D'st (Advanced Dungeons & Dragons) ja vanast skandinaavia mütoloogiast. Enamus Burzumi albumeid on kirjutatud ja lindistatud 1991-1992 ja augustis 1993. Hilisemad albumid (mis ilmusid juba Vikernesi vangistuse ajal) on tol ajal lindistatud või lugudest välja jäetud kitarrikäikude edasiarendused või meeldetuletused. Paljud Burzumi albumi kaaned on illustreeritud Norra 19. sajandi kunstniku Theodor Kittelseni piltidega. "Burzum" (1992) "Det som engang var" (1993) "Hvis lyset tar oss" (1994) "Filosofem" (1996) "Dauði Baldrs" (1997) "Hliðskjálf" (1999) "Belus" (2010) "Fallen" (2011) "Umskiptar" (2012) "Sôl austan, Mâni vestan" (2013) "The Ways of Yore" (2014) "Aske" [EP] (1993) "Mythic Dawn" (2015) "Forgotten Realms" (2015) "Thulean Mysteries" (2015) "Burzum (Demo I)" (1991) "Burzum (Demo II)" (1991) "Burzum (Promo) 1992" (1992) "Burzum/Aske" (1995) (Misanthropy) "1992-1997 [Compilation]" (1998) "Dunkelheit [VHS]" (1996) "Presumed Guilty" (1998) "Gummo Soundtrack" (1998) "Anthology" (2002) "Fenriz Presents... The Best of Old-School Black Metal" (2004) "Draugen" (2005) Visions – A Tribute to Burzum – Unholy Records (2002) A Man, A Band, A Symbol – Wotan's Reich Production (2003) Wotan Mit Uns! – Ancient Beliefs (2003) The Tribute – Ash Nazg / Perverted Taste (2005) Burzum Tribute Attakk – Underground Propaganda Records (2005) Triumph und Wille – 29A (2006) Lost Freedom – Patriot Production (2007) Count Grishnackh (Varg Vikernes) – vokaal, kitarrid, basskitarr, klahvpillid, trummid (1991– ) Samoth (Tomas Haugen) – basskitarr (1993) Euronymous – kitarrisoolo loos "War", gong loos "Dungeons Of Darkness". AiwarikiaR (Erik Lancelot) – trummid (temaga pole ühtegi lindistust, kuid ta oli bändis mõnda aega. Kunagi soovis Vikernes teha Burzumist live-bändi, kuid peale mõningaid proove mattis ta selle idee igaveseks maha. Info tuli ilmsiks alles peale "Aske" EP ilmumist.) Ametlik koduleht